CELEX: 32016D0701
Language: et
Date: 2016-05-04 00:00:00
Title: Komisjoni rakendusotsus (EL) 2016/701, 4. mai 2016, millega muudetakse otsust 2007/453/EÜ Prantsusmaa BSE staatuse osas (teatavaks tehtud numbri C(2016) 2600 all) (EMPs kohaldatav tekst)

11.5.2016   
            
            
               ET
            
            
               Euroopa Liidu Teataja
            
            
               L 121/22
            
         KOMISJONI RAKENDUSOTSUS (EL) 2016/701,
   4. mai 2016,
   millega muudetakse otsust 2007/453/EÜ Prantsusmaa BSE staatuse osas
   
      
         (teatavaks tehtud numbri C(2016) 2600 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (1) eriti selle artikli 5 lõike 2 kolmandat lõiku,
   ning arvestades järgmist:
   
               (1)
            
            
               Määrusega (EÜ) nr 999/2001 on ette nähtud, et liikmesriigid, kolmandad riigid või nende piirkonnad (edaspidi „riigid või piirkonnad“) klassifitseeritakse vastavalt nende staatusele veiste spongioosse entsefalopaatia (BSE) osas ühte järgmisest kolmest kategooriast: väheolulise BSE riskiga riigid, kontrollitud BSE riskiga riigid ja määratlemata BSE riskiga riigid.
            
         
               (2)
            
            
               Komisjoni otsuse 2007/453/EÜ (2) lisas on riigid või piirkonnad loetletud vastavalt nende BSE staatusele.
            
         
               (3)
            
            
               Riikide ja piirkondade liigitamisel BSE riski alusel on määrav roll Maailma Loomatervishoiu Organisatsioonil (OIE).
            
         
               (4)
            
            
               26. mail 2015 võttis OIE peaassamblee vastu resolutsiooni nr 21, mis käsitleb OIE liikmesriikide staatuse tunnustamist seoses BSE riskiga, (3) millega tunnustatakse Prantsusmaa staatust väheolulise BSE riskiga riigina. Prantsusmaa ja teiste riikide väheolulise BSE riski kajastamiseks ELi õiguses muudeti 4. augustil 2015 komisjoni rakendusotsusega (EL) 2015/1356 (4) otsust 2007/453/EÜ.
            
         
               (5)
            
            
               24. märtsil 2016 teatas Prantsusmaa komisjonile, teistele liikmesriikidele ja OIE-le klassikalise BSE juhtumi avastamisest 2011. aasta aprillis sündinud veisel Prantsusmaal.
            
         
               (6)
            
            
               OIE maismaaloomade tervishoiu eeskirja (5) artikli 11.4.3 kohaselt on üks riigile väheolulise BSE riski staatuse andmise ja hoidmise tingimus see, et kui riigis on esinenud algupärase klassikalise BSE juhtum, on kõik sellised loomad sündinud rohkem kui üksteist aastat tagasi. Pärast teatise saamist, millega Prantsusmaa kinnitas klassikalise BSE juhtumi esinemist viieaastasel veisel, peatas OIE Prantsusmaa kui väheolulise BSE riskiga riigi staatuse, mida loomataudide teaduskomitee oli tunnustanud resolutsiooniga nr 21 ja taastas eelneva, Prantsusmaa kui kontrollitud BSE riskiga riigi staatuse alates 25. märtsist 2016.
            
         
               (7)
            
            
               Kõnealuse otsuse kajastamiseks tuleks otsuse 2007/453/EÜ riikide loetelu muuta.
            
         
               (8)
            
            
               Seepärast tuleks otsust 2007/453/EÜ vastavalt muuta.
            
         
               (9)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/453/EÜ lisa muudetakse järgmiselt:
   
               1)
            
            
               kanne „Prantsusmaa“ jäetakse välja osast „A. Väheolulise BSE riskiga riigid ja piirkonnad“;
            
         
               2)
            
            
               kanne „Prantsusmaa“ kantakse osasse „B. Kontrollitud BSE riskiga riigid ja piirkonnad“ Hispaania järele ja Leedu ette.
            
         Artikkel 2
   Käesolev otsus on adresseeritud liikmesriikidele.
   
      Brüssel, 4. mai 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 147, 31.5.2001, lk 1.
   
      (2)  Komisjoni 29. juuni 2007. aasta otsus 2007/453/EÜ, millega määratakse BSE riskki alusel liikmesriikide, kolmandate riikide või nende piirkondade BSE staatus (ELT L 172, 30.6.2007, lk 84).
   
      (3)  http://www.oie.int/fileadmin/Home/eng/Animal_Health_in_the_World/docs/pdf/2015_A_RESO_R21_BSE.pdf
   
      (4)  Komisjoni 4. augusti 2015. aasta rakendusotsus (EL) 2015/1356, millega muudetakse otsust 2007/453/EÜ seoses Tšehhi Vabariigi, Prantsusmaa, Küprose, Liechtensteini ja Šveitsi BSE staatusega (ELT L 209, 6.8.2015. lk 5).
   
      (5)  http://www.oie.int/international-standard-setting/terrestrial-code/access-online/